Davud ibn al-Adid
  Davud ibn al-Adid (shuningdek, manbalarda Dovud va Daʼud deb ham keltirilgan; arabcha: داود بن العاضد) – al-Hamid lillah (الحامد لله) shoh nomi bilan mashhur. Hofizi ismoillizmning 25-imomi va Fotimiylar xalifaligiga daʼvogar shaxs. Davud oxirgi Fotimiy xalifasi al-Adidning toʻngʻich oʻgʻli boʻlgan. Al-Adid 1171-yilda vafot etganida Davud hali yosh bola edi. Shu sababli Ayyubiylar rejimini tashkil etgan qudratli vazir Salohuddin al-Ayyubiy Davudga taxtga oʻtirishga ruxsat bermagan. Fotimiy tarafdorlari tomonidan vaqti-vaqti bilan uyushtiriladigan qoʻzgʻolonlar va fitnalarga qaramay, Davud oilasining qolgan aʼzolari singari, hayotining soʻnggi yillarini 1207–1208-yillarda vafotiga qadar asirlikda oʻtkazgan. Uning yashirincha tugʻilgan Sulaymon Badr al-Din ismli oʻgʻli borligi va u hofiziylarning oxirgi imomi boʻlgani haqida xabarlar mavjud.